stanford-oval/wikipedia huggingface dataset:
เดนนิส ฮอปเปอร์

| เดนนิสฮอปเปอร์ |
| --- | --- |
ภาพในปี 2008
สารนิเทศภูมิหลัง
เกิด: 17 พฤษภาคม ค.ศ. 1936(1936-05-17) เดนนิส ลี ฮอปเปอร์ ดอดจ์ซิตี รัฐแคนซัส สหรัฐอเมริกา
เสียชีวิต: พฤษภาคม 29, 2010(2010-05-29) (74 ปี) ลอสแอนเจลิส รัฐแคลิฟอร์เนีย สหรัฐอเมริกา
คู่สมรส: Brooke Hayward (1961–1969) Michelle Phillips (1970) Daria Halprin (1972–1976) Katherine LaNasa (1989–1992) Victoria Duffy (1996–2010)
อาชีพ: นักแสดง ผู้สร้างภาพยนตร์ ศิลปิน
ปีที่แสดง: 1955–2010
เดนนิส ลี ฮอปเปอร์ (อังกฤษ: Dennis Lee Hopper) (17 พฤษภาคม ค.ศ. 1936 - 29 พฤษภาคม ค.ศ. 2010) เป็นนักแสดง ผู้สร้างภาพยนตร์และศิลปิน ชาวอเมริกัน เมื่อวัยหนุ่มฮอปเปอร์สนใจในการแสดง เขาเข้าศึกษาโรงเรียนนักแสดงที่ แอ็กเตอร์สสตูดิโอ เขามีผลงานแสดงในโทรทัศน์ครั้งแรกในปี 1955 และแสดงในภาพยนตร์ 2 เรื่องที่ร่วมเล่นกับเจมส์ ดีน คือเรื่อง  Rebel Without a Cause (1955) และ Giant (1956) หลังจากนั้นเขาได้แสดงบ่อยครั้งในบทแขกรับเชิญ และในปลายคริสต์ทศวรรษ 1960 แสดงในบทสมทบในภาพยนตร์หลายเรื่อง เขากำกับและแสดงในเรื่อง Easy Rider (1969) ซึ่งได้รับรางวัลเทศกาลภาพยนตร์เมืองคานส์ รวมถึงยังได้รับการเสนอชื่อเข้าชิงรางวัลออสการ์ ในสาขาบทดั้งเดิมยอดเยี่ยม ที่เขาร่วมเขียนบทด้วย
หลังจากนั้นเขาไม่สามารถประสบความสำเร็จเป็นเวลาหลายปี จนกระทั่งแสดงในเรื่อง Apocalypse Now (1979) ต่อมาเขาแสดงในเรื่อง Rumble Fish (1983) และ The Osterman Weekend (1983) และต่อมาได้เสียงตอบรับที่ดีในเรื่อง  Blue Velvet และ Hoosiers ที่เรื่องหลังนี้ทำให้เขาได้รับการเสนอชื่อเข้าชิงรางวัลออสการ์สาขานักแสดงสมทบยอดเยี่ยม เขากำกับภาพยนตร์เรื่อง Colors (1988) ฮอปเปอร์แสดงในภาพยนตร์ปี 1989 เรื่อง  "Flashback" เขายังรับบทตัวร้ายในเรื่อง  Speed (1994) ผลงานยุคหลัง ๆ ของเขารวมถึงบทนำในซีรีส์ทางโทรทัศน์เรื่อง Crash
ฮอปเปอร์เสียชีวิตที่บ้านของเขาที่อยู่ริมชายหาด นอกเมืองลอสแอนเจลิส เมื่อเช้าวันที่ 29 พฤษภาคม ค.ศ. 2010 เนื่องจากมะเร็งต่อมลูกหมาก
ด้านชีวิตส่วนตัว เขาแต่งงานมาแล้ว 5 ครั้ง (รวมถึงแต่งงานกับมิเชลล์ ฟิลิปส์ สมาชิกวงมามาส์แอนด์เดอะพาพาส์ ที่มีชีวิตสมรสเพียง 8 วัน) เขามีอาการติดแอลกอฮอล์และยาเสพติด จนเขาเลิกได้ในคริสต์ทศวรรษ 1980 เขาถูกฟ้องหย่าโดยภรรยาคนที่ 5 โดยวิกตอเรีย ดัฟฟี เมื่อเดือนมกราคม หลังจากสมรสมา 14 ปีและมีลูกสาวด้วยกัน 1 คน
เดท

| เดท |
| --- | --- |
สมาชิกเดทที่เม็กซิโกซิตี้ เดือนมิถุนายน 1989 (จากซ้าย-ขวา: เทอร์รี บัตเลอร์, พอล มัสวิดัล, ผู้จัดการวง อีริค กรีฟ และชัค ซคูลดิเนอร์)
ข้อมูลพื้นฐาน
ที่เกิด: ออร์แลนโด ฟลอริดา, สหรัฐอเมริกา
แนวเพลง:  เดทเมทัล  เทคนิคัลเดทเมทัล  โพรเกรสซิฟเมทัล (ช่วงหลัง) 
ช่วงปี: 1983-2001
ค่ายเพลง:  คอมแบทต์  รีเรทิวิที  โรดดรันเนอร์  นิวเคลียร์บลาสต์  รีราปส์ 

เว็บไซต์: www.emptywords.org
นักดนตรี
ชัค ซคูลดิเนอร์ ผู้ริเริ่มแนวเดทเมทัล จนได้รับฉายา "เจ้าพ่อแห่งเดทเมทัล"
เดท (อังกฤษ: Death) เป็นวงเดทเมทัลสัญชาติอเมริกันจากออร์แลนโด ฟลอริดา, สหรัฐอเมริกา ก่อตั้งขึ้นในปี 1983 โดยมือกีตาร์และร้องนำ "ชัค ซคูลดิเนอร์" (Chuck Schuldiner) เดทถือเป็นหนึ่งในวงที่มีอิทธิพลสำคัญที่สุดวงหนึ่งต่อวงการเฮฟวีเมทัลและดนตรีเอกซ์ตรีม และยังถือเป็นวงแรกที่ริเริ่มแนวเดทเมทัลอีกด้วย จากอัลบั้มเปิดตัวของวง "Scream Bloody Gore" ปี 1987 ซึ่งได้รับการยกย่องว่าเป็นอัลบั้มเดทเมทัลอัลบั้มแรกของโลก ส่วนหนึ่งของการเริ่มแนวใหม่ครั้งนี้ เกิดมาจากตัวของซคูลดิเนอร์ ซึ่งถือว่าเป็นผู้ดันแนวเอกซ์ตรีมเมทัลและกลินด์คอร์เข้าสู่กระแส จึงทำให้เขาได้ฉายา "เจ้าพ่อแห่งเดทเมทัล" (The Godfather of Death metal) อีกด้วย
เดท เปลี่ยนสมาชิกบ่อยครั้ง มีการออกสตูดิโออัลบั้ม 7 อัลบั้ม อัลบั้มแสดงสด 4 อัลบั้ม วงสามารถทำยอดจำหน่ายอ้างจากข้อมูลเดือนธันวาคม ปี 2009 ได้ถึง 500,000 ก็อปปี้เฉพาะในสหรัฐที่เดียว และ 2 ล้านก็อปปี้จากทั่วโลก ทำให้เดทเป็นวงเดทเมทัลที่มียอดจำหน่ายสูงสุดทั่วโลก เดียงคู่กับวงแคนนิเบิลคอปส์ เดทได้แตกลงเมื่อซคูลดิเนอร์เสียชีวิตด้วยโรคมะเร็งสมอง ในเดือนธันวาคม 2001
สมาชิก > สมาชิกร่วมสตูดิโออัลบั้มสุดท้าย

ชัค ซคูลดิเนอร์ (Chuck Schuldiner) – กีตาร์ (1983–2001), เสียงร้อง (1984–2001), เบสกีตาร์ (1987–1988) (เสียชีวิต 13 ธันวาคม 2001)
ซานนอน ฮามม์ (Shannon Hamm) – กีตาร์ (1996–2001)
สกอตต์ เคลนเดนิน (Scott Clendenin) – เบสกีตาร์ (1996–2001) (เสียชีวิต 24 มีนาคม 2015)
ริชาร์ท คริสตี (Richard Christy) – กลอง (1996–2001)
สตูดิอัลบั้ม

Scream Bloody Gore (1987)
Leprosy (1988)
Spiritual Healing (1990)
Human (1991)
Individual Thought Patterns (1993)
Symbolic (1995)
The Sound of Perseverance (1998)
เดชคัมภีร์แดนพยัคฆ์

| เดชคัมภีร์แดนพยัคฆ์ |
| --- | --- |
กำกับ: เรย์มอนด์ ลี
บทภาพยนตร์: ฉีเคอะ ถัน ฮุ่ยหวิง
อำนวยการสร้าง: ฉีเคอะ
นักแสดงนำ: เหลียง เจียฮุย หลิน ชิงเสีย จาง ม่านอวี้ เจิ้น จื่อตัน เอลวิส ฉี อู๋ ฉีหัว
ผู้จัดจำหน่าย: โกลเดนฮาร์เวสต์ (ต่างประเทศ) สหมงคลฟิล์ม (ไทย)
วันฉาย: 27 สิงหาคม ค.ศ. 1992
ความยาว: 88 นาที
ประเทศ: ฮ่องกง
ภาษา: กวางตุ้ง
ข้อมูลจาก IMDb
คัมภีร์แดนพยัคฆ์ (อังกฤษ: Dragon Inn, New Dragon Gate Inn; จีนตัวเต็ม: 新龍門客棧; จีนตัวย่อ: 新龙门客栈; พินอิน: Xīn Lóng Mén Kè Zhàn) ภาพยนตร์กำลังภายใน ในปี ค.ศ. 1992
เนื้อเรื่อง

ในยุคราชวงศ์หมิง เมื่อฮ่องเต้ถูกครอบงำจาก เฉา กงกง ขันทีวรยุทธสูงแห่งตงฉั่ง ขยายอำนาจปกคลุมเหนือราชสำนัก ควบรวมอำนาจการปกครองไว้แต่เพียงผู้เดียว เฉา กงกงสังหารขุนนางตกฉินด้วยอำนาจเบ็ดเสร็จเด็ดขาดเพียงผู้เดียว แม้กระทั่งขุนนางผู้จงรักภักดีอย่าง แม่ทัพ หยาง หยู่ซวง ที่คิดแข็งข้อ ก็ถูกจับตัวถูกประหารทั้งตระกูลอย่างไร้ความผิด เหลือเพียงบุตรชาย บุตรสาว ที่ถูกจองจำรอวันประหาร
โจว เหวยอัน จอมยุทธผู้ผดุงคุณธรรม อดีตมือขวา และคนสนิทของ แม่ทัพหยาง ทำการรวบรวมชาวยุทธกลุ่มหนึ่ง บุกจู่โจมเข้าชิงตัวทายาทของแม่ทัพ โดยมี จอมยุทธหญิง ชิว ม่อหยวน  อดีตคนรักเป็นกำลังสำคัญ โดยมีเป้าหมายพาเด็กน้อยทั้งสองหลบหลีออกนอกด่านส่ง สู่แดนไกลอันเป็นแหล่งพักพิงที่ปลอดภัยแห่งสุดท้าย ทางเดียวที่แผนการจะสำเร็จทั้งหมดต้องผ่าน "หลงเหมิน" (ด่านมังกร) ด่าน ณ ชายแดนอันห่างไกลกลางทะเลทราย โดยมี "โรงเตี๊ยมหลงเหมิน" เป็นเส้นทางสำคัญ ที่จำเป็นต้องผ่าน และค้างแรมถึงจะผ่านด่านไปได้
กลุ่มชาวยุทธจำเป็นต้องค้างแรม ณ โรงเตี๊ยมหลงเหมิน อย่างหลีกเลี่ยงไม่ได้ ถึงแม้จะทราบดีว่า เฉา กงกง ได้ส่งมือดีมากมาย ออกตามล่า จำนวนหนึ่งก็ฝังตัวรอ อยู่ในโรงเตี๊ยมอยู่แล้ว เช่นเดียวกับกองทัพหลวงนับพันที่กำลังเดินทางตามมาสมทบ สิ่งที่ทุกฝ่ายไม่คาดคิดก็คือ โรงเตี๊ยมแห่งนี้ไม่ธรรมดา โดยเฉพาะอย่างยิ่ง เจ้าของโรงเตี๊ยมหญิง ชื่อว่า จิน ซางอวี้  ที่เป็นหญิงทรงเสน่ห์ ซ่อนไว้ด้วยพิษร้ายมากมาย ทั้งวิชา ฝีมือเพลงยุทธอันจัดจ้าน หรือปากคอเราะร้าย เกินใครจะทานทน บทบาทของ จิน ซางอวี้ กลับมีผลต่อเรื่องราวอย่างไม่คาดคิด การกระทำอันคาดเดาไม่ได้ ของนางมีผลต่อชัยชนะ และภารกิจของโจว เหวยอัน อย่างหลีกเลี่ยงไม่ได้
นักแสดง

เหลียง เจียฮุย...โจว เหวยอัน
หลิน ชิงเสีย...ชิว ม่อหยวน
จาง ม่านอวี้...จิน ซางอวี้
เจิ้น จื่อตัน...เฉา กงกง
เบื้องหลังการสร้าง

Dragon Inn หรือ New Dragon Gate Inn เป็นภาพยนตร์กำลังภายในจากการอำนวยการสร้างโดย ฉีเคอะ ผู้กำกับฯชื่อดัง ที่ประสบความสำเร็จจาก The Swordsman หรือ เดชคัมภีร์เทวดา ก่อนหน้านั้นไม่นาน เป็นภาพยนตร์ที่สร้างใหม่มาจากภาพยนตร์ในปี ค.ศ. 1966 เรื่อง Dragon Gate Inn หรือ ตะลุยแดนพยัคฆ์ จากการกำกับของ คิง ฮู ขณะที่ในประเทศไทยเข้าฉายในปีถัดมา โดย สหมงคลฟิล์ม
ต่อมาในปี ค.ศ. 2012 ฉีเคอะ ก็ได้ลงมือกำกับ The Flying Swords of Dragon Gate ซึ่งเป็นภาพยนตร์สามมิติ ก็เป็นอีกเรื่องหนึ่งที่สร้างมาจากภาพยนตร์เรื่องนี้เช่นเดียวกัน
แหล่งข้อมูลอื่น

เดชคัมภีร์แดนพยัคฆ์ ที่อินเทอร์เน็ตมูวีเดตาเบส
หนังจีนที่โลกลืม? - dragon inn จากโอเคเนชั่น
เดนนิส บูเชนิ่ง

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  เดนนิส บูเชนิ่ง
วันเกิด:   (1991-03-02) 2 มีนาคม ค.ศ. 1991 (33 ปี)
สถานที่เกิด:  เอสลินเกน อัม เน็กคาร์, ประเทศเยอรมัน
ส่วนสูง:  1.82 m (5 ft 11 1⁄2 in)
ตำแหน่ง:  กองหน้า
ข้อมูลสโมสร
สโมสรปัจจุบัน:  เอ็มเอช นครศรีฯ ซิตี้
หมายเลข:  93
สโมสรเยาวชน
2007–2008:  โบรุสซีอาดอร์ทมุนท์
2008–2009:  รอต-ไวส์ เอสเซ่น
สโมสรอาชีพ*
| ปี |  ทีม |  ลงเล่น |  (ประตู) |
| 2010–2011 |  เวสต์ฟาเลีย Rhynern |  33 |  (15) |
| 2011–2012 |  SC เวิร์ล |  13 |  (0) |
| 2012–2013 |  ฮัมเมอร์ SpVg |  14 |  (0) |
| 2013–2014 |  บุรีรัมย์ ยูไนเต็ด |  0 |  (0) |
| 2013 |  → บีอีซี เทโรศาสน (ยืม) |  6 |  (1) |
| 2014 |  อาร์มี่ ยูไนเต็ด |  4 |  (0) |
| 2015–2016 |  ราชนาวี |  16 |  (2) |
| 2017 |  อ่างทอง |  22 |  (3) |
| 2018 |  เวสต์ฟาเลีย Rhynern |  12 |  (0) |
| 2018–2019 |  SpVgg Beckum |  11 |  (2) |
| 2019 |  ชัยนาท ฮอร์นบิล |  6 |  (0) |
| 2020 |  ซาบะฮ์ |  7 |  (4) |
| 2021 |  ยูไอทีเอ็ม |  5 |  (1) |
| 2022 |  เกอดะฮ์ดารุลอามัน |  2 |  (1) |
| 2022– |  เอ็มเอช นครศรีฯ ซิตี้ |  9 |  (3) |
ทีมชาติ
| 2006 |  เยอรมัน U-17 |   |   |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 21 พฤษภาคม 2023
เดนนิส บูเชนิ่ง (อังกฤษ: Dennis Buschening เกิด 2 มีนาคม 1991) เป็นนักฟุตบอลไทยเชื้อสายเยอรมัน ในตำแหน่งกองหน้า ปัจจุบันเล่นให้กับเอ็มเอช นครศรีฯ ซิตี้ ในไทยลีก 3
เกียรติประวัติ

ไทยลีก 3
ชนะเลิศ รอบระดับประเทศ : 2565–66
| ด ค กผู้เล่นชุดปัจจุบันของสโมสรฟุตบอลเอ็มเอช นครศรีฯ ซิตี้  |
| --- | --- |
 1 ธราเทพ (ต)  4 นฤพล  6 วรดร  7 อดิเทพ  8 โอมอกบา  9 เอดซง  10 วลูเกลส์  11 ณัฐดนัย  14 ศิลป์ชัย  16 ศิริชัย  17 ศตวรรษ  18 ธราเทพ (พ)  20 ภาณุพันธ์  21 อภิวุฒิ  22 ณัฐวัตร  24 นิราศ  25 ชญานนท์  27 ศุภกร  28 ภควัต  29 จิรวัฒน์  30 ศิวกร  31 นิพนธ์  33 ธนสาร  40 ธีรภัทร  42 ธนาวิทย์  47 วุฒิชัย  49 เอกราช  66 อัสมิณ  99 มณฑล  หัวหน้าผู้ฝึกสอน: มณฑล
เดนนิส ลอเรนเต้

| เดนนิส ลอเรนเต้ |
| --- | --- |
เกิด: 29 กรกฎาคม พ.ศ. 2520
เดนนิส ลอเรนเต้ (อังกฤษ: Dennis Laurente) นักมวยสากลชาวฟิลิปปินส์ เกิดเมื่อ 29 กรกฎาคม พ.ศ. 2520 ที่เมืองปาโลโปน จังหวัดเลย์เต ประเทศฟิลิปปินส์ สถิติการชก 42 ครั้ง ชนะ 34 (น็อค 17) เสมอ 5 แพ้ 3
เกียรติประวัติ

แชมป์ฟิลิปปินส์รุ่นไลท์เวท (2543 – 2544)
แชมป์ OPBF รุ่นไลท์เวท
ชิง 23พฤศจิกายน 2544 ชนะคะแนน โยสุเกะ โอตสุกะ ที่ ญี่ปุ่น
ป้องกันแชมป์ครั้งที่ 1, 15 มิถุนายน 2545 ชนะคะแนน เฟอร์ดินาน อันเดรียโน ที่ ฟิลิปปินส์
ป้องกันแชมป์ครั้งที่ 2, 20 สิงหาคม 2546 เสมอกับ เฟอร์นันโด มอลทิญญา ที่ ฟิลิปปินส์
ป้องกันแชมป์ครั้งที่ 3, 2 ตุลาคม 2547 ชนะคะแนน ชิเกชิ อินาดะ ที่ ญี่ปุ่น
เสียแชมป์ 5 มีนาคม 2548 แพ้คะแนน ชิเกชิ อินาดะ ที่ ญี่ปุ่น
แชมป์ PABA รุ่นไลท์เวท
ชิง 31 ตุลาคม 2549 ชนะคะแนน สมชาย นักบาลี ที่ ชัยภูมิ
ป้องกันแชมป์ครั้งที่ 1, 23 ,มีนาคม 2550 ชนะน็อค เฮโร เยา กาตีลี ยก 12 ที่ ฟิลิปปินส์
ป้องกันแชมป์ครั้งที่ 2, 9 พฤศจิกายน 2550 ชนะน็อค โมเซส เซรัน ยก 7 ที่ ฟิลิปปินส์
สละแชมป์
เคยชิงแชมป์ต่อไปนี้แต่ไม่สำเร็จ
ชิงแชมป์ PABA รุ่นไลท์เวทเมื่อ 4 พฤษภาคม 2544 แพ้คะแนน ประเวศน์ ปฐวิกรณ์ยิม ที่ กทม.
ชิงแชมป์ PABA รุ่นซูเปอร์ไลท์เวทเมื่อ6 เมษายน 2549 แพ้คะแนน ดัวดา บาฮารี่ ที่ อินโดนีเซีย
เดดลิฟต์

เดดลิฟต์ (อังกฤษ: deadlift) คือการออกกำลังกายโดยใช้น้ำหนักโดยการถ่วงบาร์เบลล์หรือบาร์ ยกขึ้นเหนือพื้นในระดับสะโพก จากนั้นวางลงพื้น ถือเป็น 1 ใน 3 ของการยกน้ำหนัก ควบคู่ไปกับการสควอตและเบนช์เพรสส์
ขั้นตอนเดดลิฟต์
ขั้น 1
ขั้น 2
ขั้น 3
ภาพรวม

เดดลิฟต์ คือการยกน้ำหนักให้อยู่นิ่ง (ไม่ให้เกิดโมเมนตัม) เช่น น้ำหนักที่วางอยู่บนพื้น เป็นหนึ่งในการฝึกโดยใช้น้ำหนักพื้นฐาน ที่ยกให้อยู่นิ่งซ้ำ ๆ สามารถทำเดดลิฟต์ได้หลายท่า ทั้งเดดลิฟต์ธรรมดา สควอตเดดลิฟต์ และซูโมเดดลิฟต์ ถึงแม้การเดดลิฟต์จะใช้สะโพกและขาในการเคลื่อนไหวเป็นส่วนใหญ่ แต่ก็ถือเป็นการออกกำลังหลังด้วย
การปฏิบัติ > ท่า

เดดลิฟต์ธรรมดา แบ่งได้เป็น 3 ส่วน คือ ตั้งต้น ออกแรง และค้างไว้
ตั้งต้น: เมื่อทำท่าเดดลิฟต์ ผู้ยกจะตั้งต้นในตำแหน่งเยื้องจุดศูนย์กลางโดยให้น้ำหนักลงกล้ามเนื้อกลูเตียสแม็กซิมัส (gluteus maximus), มินิมัส (minimus), ไบเซปส์เฟมอริส (biceps femoris), เซมิเทนดิโนซัส (semitendinosus) และเซมิเมมบราโนซัส (semimembranosus) ขณะที่กล้ามเนื้อส่วนเอวตรึงต้านไว้เพื่อให้กระดูกสันหลังอยู่นิ่ง
ตั้งท่าหลังบาร์ โดยบาร์แตะหรือเกือบแตะโดนขา
เริ่มต้นโดยย่อสะโพกและเข่า ให้น้ำหนักลงไปที่ส้นเท้า โดยคงเท้าแบนราบ
หลังเหยียดตรงและเป็นเส้นเดียวกับสะโพก โดยตำแหน่งสะโพกเป็นจุดหัก ระวังอย่าให้เข่าอยู่ตำแหน่งเกินปลายเท้า
จับบาร์ให้อยู่ในขาหรือนอกขาก็ได้ ผู้ยกควรลดไหล่ให้ไกลจากหู
ออกแรง: ขั้นตอนต่อไปคือถือเป็นช่วงการออกแรงสูงสุด โดยกดส้นเท้าลงขณะที่ดึงขึ้นโดยใช้สะโพกและยังคงลดไหล่ (สะบัก) ลง รวมถึงหลังเพื่อให้ปลอดภัยในการเคลื่อนไหวในช่วงนี้ นี่ถือเป็นขั้นตอนที่ยากที่สุด
ให้กล้ามเนื้อหลังหดตัวแน่น เพื่อความปลอดภัยในการจัดท่าทาง
ออกแรงยกขึ้นโดยใช้สะโพกและขาเหยียดขึ้น และยกบาร์ที่จับอยู่ขึ้น
สูดลมหายใจเต็มที่ จากนั้นกลั้นหายใจในช่วงออกแรงยกขึ้น จะส่งผลให้เกิดแรงกดที่แกนเพื่อให้เกิดความมั่นคงของกระดูกสันหลังบริเวณเอวและสะโพก
ค้างไว้: เป็นขั้นตอนการตั้งตัวตรงให้หลังตรงและเกิดแรงยืดตรงสะโพก ให้เกิดกล้ามเนื้อตรงกระดูกเอวและกล้ามเนื้อท้องไปพร้อมเพรียงกับกลุ่มกล้ามเนื้อบริเวณบั้นท้าย
จบด้วยการออกแรงสะโพก ตึงสะโพกและเกร็งกล้ามท้องให้จบการเคลื่อนไหวนี้ โดยกระดูกเชิงกรานอยู่ในตำแหน่งตรง
วางลง: ท่าจบก็ใช้ขั้นตอนย้อนกลับ
การปฏิบัติ > ข้อผิดพลาด

ข้อผิดพลาดที่มักพบในการทำเดดลิฟต์
หลังงอ: งอหลังทำให้น้ำหนักลงหลังล่าง
ยกไหล่ขึ้น
กระชากบาร์: ให้ค่อย ๆ ยกบาร์ขึ้น
สควอต: อย่าลงลึกเกินไปจนกลายเป็นสควอต
บาร์อยู่ไกลไป: ถ้าบาร์อยู่ไกลไป จะทำให้ท่าทางไม่ถูกต้อง
ลดน้ำหนักไม่ดี: งอเข่าเร็วไปทำให้เกิดแรงกดที่หลังล่าง ให้งอเข่าตอนที่บาร์เริ่มผ่านหัวเข่าตอนวางลง
เดคะวาเนเดต

รูปเหลี่ยมหลายหน้าแสดงโครงสร้างของเดคะวาเนเดต
เดคะวาเนเดต (อังกฤษ: decavanadate) เป็นพอลิออกโซเมทัลเลต ที่ประกอบไปด้วยอะตอมของวาเนเดียมจำนวน 10 อะตอม มีสูตรทั่วไปเป็น [V10O28]6− สามารถพบได้ในรูปของสารประกอบอนินทรีย์ประเภทเกลือ อาทิ โซเดียมเดคะวาเนเดต (Na6[V10O28](H2O)n) แอมโมเนียมเดคะวาเนเดต ((NH4)6 [V10O28]·6H2O) โพแทสเซียมเดคะวาเนเดต (K6[V10O28]·9H2O) เป็นต้น
โครงสร้าง

เดคะวาเนเดตไอออนประกอบด้วยรูปทรงแปดหน้าของ {VO6} ที่มีสมมาตรแบบ D2h  เชื่อมต่อกันแบบร่วมหน้า (face sharing) โดยมีอะตอมออกซิเจนเป็นลิแกนด์สะพานเชื่อม (bridging ligand) โครงสร้างของเดคะวาเนเดตได้รับการยืนยันด้วยการศึกษาโครงสร้างทางผลิกศาสตร์โดยใช้เทคนิคการเลี้ยวเบนรังสีเอ็กซ์ โครงสร้างของ Na6[V10O28]·18H2O ได้รับการยืนยันในปี ค.ศ. 1980
การสังเคราะห์

เดคะวาเนเดตสามารถเตรียมได้จากการทำให้สารละลายออร์โทวาเนเดตเป็นกรด ตัวอย่างของการเตรียม โซเดียมเดคะวาเนเดต (Na6[V10O28](H2O)n) ดังปฏิกิริยาที่แสดงโดยสมการเคมีต่อไปนี้
ค่าความเป็นกรด-เบสของสารละลายที่เดคะวาเนเดตเสถียรอยู่ในช่วง pH 4-7 โดยอาจจะพบผลิตภัณฑ์ร่วมเป็นพวกเมตะวาเนเดต (metavanadate), [VO3]− และเฮกซะวาเนเดต (hexavanadate), [V6O16]2−, ions.
สมบัติทางกรด-เบส

โดยปกติแล้วสารประกอบวาเนเดต (v) สามารถเกิดปฏิกิริยาการควบแน่นได้เป็นพอลิออกโซเมทัลเลตหลากหลายโครงสร้างโดยขึ้นอยู่กับ pH ของสารละลาย อาทิ VO2(H2O)42+, VO43−, V2O73−, V3O93−, V4O124−, and V10O266−. โดยที่ไอออนเหล่านี้สามารถถูกโปรโตเนต(protonate) และดีโปรโตเนต (deprotonate) แบบผันกลับได้ โดยเดคะวาเนเดตเกิดจากสมดุลเคมีดังต่อไปนี้
เดคะวาเนเดตในสารละลายน้ำ(aqueous solution) มีสีส้ม ในขณะที่สารละลายของวาเนเดต(V)ไอออนชนิดอื่นๆไม่มีสี เดคะวาเนเดตเสถียรในช่วง pH 4-7  สารละลายที่ pH ต่ำกว่า 2.0 จะเกิดตะกอนสีน้ำตาลของ V2O5 ดังสมการ
ตัวอย่างสารประกอบเดคะวาเนเดต

(NH4)6[V10O28]·6H2O
K6[V10O28]·9H2O
K6[V10O28]·10H2O
Ca3[V10O28]·16H2O
K2Mg2[V10O28]·16H2O
K2Zn2[V10O28]·16H2O
Cs2Mg2[V10O28]·16H2O
Cs4Na2[V10O28]·10H2O
Sr3[V10O28]·22H2O
Ba3[V10O28]·19H2O
[(C6H5)4P]H3V10O28·4CH3CN
Ag6[V10O28]·4H2O
ดูเพิ่ม

พอลิออกโซเมทัลเลต
เดบบี บูน

นักดนตรี
เดบบี บูน (อังกฤษ: Debby Boone) เกิดเมื่อวันที่ 22 กันยายน ค.ศ. 1956 เป็นนักร้องและนักแสดงละครเวทีชาวอเมริกัน เป็นที่รู้จักในเพลงฮิตของเธอในปี ค.ศ. 1977 เพลง "You Light Up My Life" ที่ติดอันดับ 1 ยาวนาน 10 สัปดาห์บนบิลบอร์ดฮอต 100 และยังได้รับรางวัลแกรมมี่สาขาศิลปินหน้าใหม่ยอดเยี่ยม
ในคริสต์ทศวรรษ 1980 เธอหันมาทำงานเพลงคันทรี มีเพลงคันทรีอันดับ 1 อย่าง  "Are You On The Road To Lovin' Me Again" และต่อมาทำเพลงคริสเตียน มีอัลบั้มติดท็อป 10 4 ชุดบนชาร์ตท็อป 10 คอนเทมโพแรรีคริสเตียนอัลบั้ม และได้รับ 2 รางวัลแกรมมี่ หลังจากนั้นเธอปรากฏในละครเวทีหลายเรื่องและร่วมเขียนหนังสือสำหรับเด็กหลายเล่มร่วมกับสามีเธอ แกเบรียล แฟร์เรอร์
เดนนิส เควด

| เดนนิส เควด |
| --- | --- |
เควดในงานเทศกาลภาพยนตร์โทรอนโต 2012
สารนิเทศภูมิหลัง
เกิด:  (1954-04-09) เมษายน 9, 1954 (70 ปี) เดนนิส วิลเลียม เควด ฮุสตัน เท็กซัส สหรัฐอเมริกา
คู่สมรส: พี. เจ. โซเลส์ (1978–1983) เม็ก ไรอัน (1991–2001) คิมเบอร์ลี บัฟอิงค์ตัน (2004–ปัจจุบัน)
อาชีพ: นักแสดง นักร้อง นักเขียนบท ผู้กำกับ ผู้สร้าง
ปีที่แสดง: 1975–จจุบัน
เดนนิส วิลเลียม เควด (อังกฤษ: Dennis William Quaid; เกิด 9 เมษายน ค.ศ. 1954) เป็นนักแสดงชาวอเมริกัน
ประวัติ

เดนนิสเกิดที่รัฐเท็กซัส เขามีพี่ชายเป็นนักแสดงเช่นกัน ชื่อว่า แรนดี เควด เขาเริ่มการแสดงตั้งแต่เรียนอยู่ระดับไฮสคูล จากนั้นจึงสมัครเข้าเรียนสาขาวิชาการละครในระดับวิทยาลัย จนอายุได้ 20 ปี ตัดสินใจลาออกจากวิทยาลัย เดินทางมาที่ฮอลลีวูดตามพี่ชาย ซึ่งในช่วงแรกเขาถูกปฏิเสธจนนับครั้งไม่ถ้วน
จนมีโอกาสรับบทเล็ก ๆ ในเรื่อง I Never Promised You a Rose Garden ในปี 1977 และต่อมา ในปี 1983 เขาจึงเริ่มมีชื่อเสียงจากเรื่อง The Right Stuff ในบทนักบินอวกาศ กอร์โด คูเปอร์ และเขาก็มีผลงานอีกหลายเรื่องตามมา จนในปี 1987 นับเป็นปีที่เขารุ่งที่สุด มีผลงานอย่าง เรื่อง The Big Easy และ Suspect ที่ได้รับเสียงตอบรับเป็นอย่างดี และในปีเดียวกันยังได้รับบทนำในเรื่อง Innerspace ซึ่งเขาแสดงนำคู่กับ เม็ก ไรอัน ซึ่งทั้งคู่แต่งงานกันในปี 1991 ก่อนจะหย่าร้างกันในปี 2000
บทบาทของเขายังมีอย่าง บทของ เจอร์รี่ ลี ลิวอิส ใน Great Balls of Fire (1989), บทผู้นำสหภาพแรงงานยุค 1930 ใน Come See the Paradise (1990) และบทคนรักของดาราสาว ซูซาน เวล (แสดงโดย เมอริล สตรีพ) ใน Postcards from the Edge (1990)
จนในช่วง ช่วงทศวรรษ 90 ผลงานของเขากลับน่าผิดหวังอย่าง Wyatt Earp (1994) และ Dragonheart (1996) เป็นต้น  จนกลับมาดีในเรื่อง The Parent Trap (1998) ที่ประสบความสำเร็จพอควร จากนั้นเขาได้รับบทใน ผลงานของผู้กำกับ โอลิเวอร์ สโตน เรื่อง Any Given Sunday (1999) รับบทเป็นควอเตอร์เบ็คชื่อดัง แห่งทีมฟุตบอลของไมอามี่ ตามด้วยผลงาน เรื่อง เจาะเวลาผ่าความถี่ฆ่า (2000) ซึ่งเขารับบทเป็นชายคนหนึ่งที่เสียชีวิตไปแล้ว แต่ยังสามารถสื่อสารกับลูกชายได้ผ่านทางคลื่นวิทยุ และในปีเดียวกันนี้เอง เขาแสดงในหนังที่กวาดรางวัลออสการ์หลายรางวัลอย่างเรื่อง Traffic ต่อมาในปี 2002 เขามีผลงานเรื่อง The Rookie (2002) ซึ่งเขารับบทเป็นนักเบสบอลอาชีพที่ชื่อ จิม มอร์ริส
ในยามว่าง เดนนิสชื่นชอบที่จะเล่นกอล์ฟ และร้องเพลงร่วมกับวงของเขา คือ “Dennis Quaid and the Sharks
เดบบี เรย์โนลส์

| เดบบี เรย์โนลส์ |
| --- | --- |
เดบบี เรย์โนลส์ ในปี 1987
เกิด: แมรี ฟรานเซส เรย์โนลส์ 01 เมษายน ค.ศ. 1932(1932-04-01) El Paso, Texas, U.S.
เสียชีวิต: 28 ธันวาคม ค.ศ. 2016(2016-12-28) (84 ปี) Los Angeles, California, U.S.
อาชีพ: นักแสดง นักร้อง นักเต้น นักธุรกิจ
ปีปฏิบัติงาน: 1948–2016
คู่สมรส: Eddie Fisher  (สมรส 1955; หย่า 1959) Harry Karl  (สมรส 1960; หย่า 1973) Richard Hamlett  (สมรส 1984; หย่า 1996)
บุตร: Carrie Fisher Todd Fisher
เว็บไซต์: debbiereynolds.com
เดบบี เรย์โนลส์ (อังกฤษ: Debbie Reynolds) ชื่อเกิด แมรี ฟรานเซส เรย์โนลส์ (อังกฤษ: Mary Frances Reynolds ; 1 เมษายน ค.ศ. 1932 – 28 ธันวาคม ค.ศ. 2016) เป็นนักแสดง นักร้อง นักธุรกิจ นักประวัติศาสตร์ภาพยนตร์ และนักมนุษยธรรมชาวอเมริกัน เธอแจ้งเกิดกับบท เฮเลน เคน ในภาพยนตร์ปี ค.ศ. 1950 เรื่อง Three Little Words ซึ่งเธอได้รับการเสนอชื่อเข้าชิงรางวัลลูกโลกทองคำ สาขานักแสดงหน้าใหม่ยอดเยี่ยม อย่างไรก็ตามบทนำแรกของเธอคือบท เคที เซลเดน จากเรื่อง Singin' in the Rain ในปี ค.ศ. 1952 ขณะที่เธออายุ 19 ปี ผลงานอื่นที่ประสบความสำเร็จเช่น The Affairs of Dobie Gillis (1953), Susan Slept Here (1954), Bundle of Joy (เสนอชื่อชิงลูกโลกทองคำ 1956), The Catered Affair (ชนะนักแสดงสมทบรางวัลสมาคมนักวิจารณ์อเมริกา 1956 ), และ Tammy and the Bachelor (1957) ที่เธอได้ร้องเพลง "Tammy" ที่ขึ้นอันดับ 1 บนชาร์ตบิลบอร์ด ในปี ค.ศ. 1959 เธอออกอัลบั้มป็อปที่ชื่อ  Debbie
เธอแสดงในเรื่อง How the West Was Won (1963) และ The Unsinkable Molly Brown (1964), ผลงานภาพยนตร์อัตชีวประวัติของ มอลลี บราวน์ ซึ่งจากเรื่องนี้ทำให้เธอได้รับการเสนอชื่อเข้าชิงรางวัลออสการ์สาขานักแสดงนำหญิงยอดเยี่ยม ผลงานภาพยนตร์อื่นของเธอได้แก่  The Singing Nun (1966), Divorce American Style (1967), What's the Matter with Helen? (1971), Mother (เสนอชื่อลูกโลกทองคำ 1996) และ In & Out (1997) เรย์โนลส์ยังเป็นนักแสดงคาบาเรต์ ในปี ค.ศ. 1979 เธอก่อตั้งเดบบีเรย์โนลส์แดนซ์สตูดิโอในนอร์ทฮอลลีวูด ซึ่งยังคงเปิดอยู่ในทุกวันนี้
วันที่ 28 ธันวาคม ค.ศ. 2016 เสียชีวิตด้วยอาการเส้นเลือดในสมองแตก หลังจากที่ลูกสาวของเธอ แคร์รี ฟิชเชอร์เสียชีวิตก่อนหน้านั้น 1 วัน
เดฟ ฟิโลนี

| Dave Filoni |
| --- | --- |
Filoni in 2010
เกิด: David Filoni  (1974-06-07) มิถุนายน 7, 1974 (50 ปี) Mt. Lebanon, Pennsylvania, U.S.
สัญชาติ: American
ศิษย์เก่า: Edinboro University of Pennsylvania
อาชีพ: Director screenwriter actor producer animator
ปีปฏิบัติงาน: 1997–present
นายจ้าง: Lucasfilm
ตำแหน่ง: Executive Producer & Executive Creative Director
คู่สมรส: Anne Convery
เดวิด ฟิโลนี (อังกฤษ: David Filoni) เป็นผู้กำกับภาพยนตร์และรายการทีวี นักพากย์ นักเขียนบทและอำนวยการสร้างรายการโทรทัศน์ และเป็นแอนิเมะเตอร์ เคยร่วมงานสร้าง Avatar: The Last Airbender, เดอะแมนดาลอเรียน, และ สตาร์ วอร์ส: เดอะ โคลน วอร์ส ทั้งฉบับภาพยนตร์และฉบับซีรีส์
↑  ""Lucasfilm Leadership"". สืบค้นเมื่อ May 20, 2021.
เดปโตรพีน

| ข้อมูลทางคลินิก |
| --- | --- |
รหัส ATC: R06AX16 (WHO) 
ตัวบ่งชี้
PubChem CID: 16576
DrugBank: ?
ECHA InfoCard: 100.009.154 
 สารานุกรมเภสัชกรรม
เดปโตรพีน (อังกฤษ: Deptropine)
| ด ค กสารต้านฮิสตามีน (R06) |
| --- | --- |
Aminoalkyl ethers:  โบรมาซีน  คาร์บิน็อกซามีน  คลีมาสทีน  คลอร์เพน็อกซามีน  ไดเฟนิลพิราลีน  ไดเฟนไฮดรามีน  ด็อกซิลามีน  Orphenadrine  Phenyltoloxamine 
ทดแทน Alkylamine:  บรอมเฟนิรามีน  คลอร์เฟนามีน  เดกซ์บรอมเฟนิรามีน (+pseudoephedrine)  เดกซ์คลอเฟนิรามีน (+betamethasone)  ไดเมตินดีน  เฟนิรามีน  ทาลาสทีน 
ทดแทน Ethylenediamine:  คลอโรพิรามีน  ฮีสตาไพร์โรดีน  เมพิรามีน  เมทาพิริลีน  ไตรเพเลนนามีน 
Phenothiazine derivatives:  อะลิเมมาซีน  Fenethazine  ไฮดรอกซีเอทิลโปรเมทาซีน  ไอโซไทเพนดิล  มีควิตาซีน  เมทไดลาซีน  โอโซเมมาซีน  โปรเมทาซีน 
Piperazine derivatives:  บิวคลิซีน  เซทิไรซีน เลโวเซทิริซีน  คลอร์ไซคลิซีน  Cinnarizine  ไซคลิซีน  Hydroxyzine  เมคลิซีน  ออกซาโตไมด์ 
ใช้งานทั่วกาย:  แอนตาโซลีน  Azanator  อะซาตาดีน  ไซโปรเฮปตาดีน  เดปโตรพีน  อีบาสทีน  Emedastine  อีพินาสทีน  คีโตติเฟน  Latrepirdine  เมบไฮโดรลิน  ไมโซลาสทีน  Olopatadine  เฟนินดามีน  ไพเมตไทซีน  ปิร์โรบิวตามีน  Quifenadine  รูปาตาดีน  ไตรโพรลิดีน  เฉพาะจุด (อะคริวาสทีน  แอสเทมมีโซล  อะเซลาสทีน  Bilastine  เดสลอร์อาตาดีน  เฟกโซเฟนาดีน  ลอราตาดีน  เทอร์เฟนาดีน) 
ใช้งานเฉพาะจุด:  บามิพีน  คลอโรพิรามีน  คลอร์เพน็อกซามีน  คลีมาสทีน  ไดเมตินดีน  ไดเฟนไฮดรามีน  ไอโซไทเพนดิล  เมพิรามีน  โปรเมทาซีน  ทีนาลิดีน
เดฟ ลอมบาร์โด

| เดฟ ลอมบาร์โด |
| --- | --- |

ข้อมูลพื้นฐาน
ชื่อเกิด: เดวิด "เดฟ" ลอมบาร์โด
เกิด: 16 กุมภาพันธ์ ค.ศ. 1965
ที่เกิด: อาบานา, คิวบา
แนวเพลง: แทรชเมทัล, สปีดเมทัล, เฮฟวีเมทัล, กรูฟเมทัล, เดทเมทัล, อาว็อง-การ์ดเมทัล
อาชีพ: นักตีกลอง นักดนตรี
เครื่องดนตรี: กลอง
ช่วงปี: 1979–ปัจจุบัน
ค่ายเพลง: อเมริกัน, เดฟ แจม, เมทัล เบลด, นิวเคลียร์ บลาสต์

เว็บไซต์: www.slayer.net
เดวิด "เดฟ" ลอมบาร์โด (อังกฤษ: David "Dave" Lombardo; เกิด 16 กุมภาพันธ์ ค.ศ. 1965) เป็นมือกลองสัญชาติคิวบา-อเมริกา เป็นที่รู้จักในฐานะผู้ร่วมก่อตั้งวงแทรชเมทัล สเลเยอร์ เขาได้ร่วมอัดสตูดิโออัลบั้มกับสเลเยอร์ 9 อัลบั้มจาก 12 อัลบั้ม รวมถึงอัดเสียงอื่น ๆ อีกด้วย ในปี 1986 ได้เปิดตัวอัลบั้ม เรนอินบลัด และในปี 2006 คริสต์อิลลูชัน ซึ่งทั้ง 2 อัลบั้มนี้ได้รับคำสรรเสริญด้านบวกเป็นจำนวนมาก ลอมบาร์โดใช้ชีวิตกับงานด้านดนตรีมามากกว่า 30 ปี มีผลงานอัดเสียงมากกว่า 35 อัลบั้ม และถือเป็นชำแหละแนวเพลงออกสู่แนวย่อยอีกเป็นจำนวนมาก นอกจากนี้เขาเคยร่วมวงกับ กริพอิงค์, ฟองโตมาส์, ฟิล์ม, และ เทสตาเมนท์ นอกจากวงสเลเยอร์อีกด้วย
ลอมบาร์โดได้รู้จักกันอย่างกว้างขวางในฐานะความก้าวร้าว รวดเร็ว โดยเฉพาะการกระเดื่องดับเบิลเบสอย่างรวดเร็ว ซึ่งหาตัวจับได้ยากในการเล่นกลองชุดแนวเมทัล จนถูกเรียกว่า "นวัตกรรมอย่างน่าประหลาด" (astonishingly innovative) และได้รับฉายา "เจ้าพ่อแห่งดับเบิลเบส" (the godfather of double bass) จากดรัมเมอร์เวิร์ด เขายังถือเป็นผู้ที่มีอิทธพลอย่างสูงคนหนึ่งต่อวงการเมทัลและเป็นแรงบันดาลใจให้กับมือกลองเมทัลรุ่นใหม่เป็นจำนวนมาก โดยเฉพาะในแนวแทรชเมทัลและเดทเมทัล
เดนเซล วิทาเกอร์

| เดนเซล วิทาเกอร์ |
| --- | --- |
วิทาเกอร์ที่งาน San Diego Comic-Con ปี ค.ศ. 2018
เกิด: เดนเซล ดอมินิก วิทาเกอร์  (1990-06-15) 15 มิถุนายน ค.ศ. 1990 (34 ปี) Torrance, California, สหรัฐ
อาชีพ: นักแสดง
ปีปฏิบัติงาน: 2001–ปัจจุบัน
เดนเซล ดอมินิก วิทาเกอร์ (อังกฤษ: Denzel Dominique Whitaker; เกิด 15 มิถุนายน พ.ศ. 2533) เป็นนักแสดงชาวอเมริกัน
ผลงานภาพยนตร์ที่โดดเด่นของเขา ได้แก่ The Great Debaters, Training Day และ Black Panther รวมถึงรายการทีวี ER, Brothers & Sisters และ The War At Home
เขายังทำงานเป็นผู้ช่วยผู้กำกับเสียงสำหรับภาพยนตร์เรื่อง Freaknik: The Musical ปี ค.ศ. 2010
เดนิส โอ แฮร์

| เดนิส โอ แฮร์ |
| --- | --- |

สารนิเทศภูมิหลัง
เกิด: 17 มกราคม พ.ศ. 2505 (62 ปี)
โทนี: Best Performance by a Featured Actor in a Play (Take Me Out)
เดนิส โอ แฮร์ (อังกฤษ: Denis O'Hare) เกิดเมื่อวันที่ 17 มกราคม ค.ศ. 1962
เดนิส โอ แฮร์เคยได้รับรางวัล Tony Award และมีผลงานการแสดงละครเวทีเฟื่องฟู ในช่วง 2 ทศวรรษที่ผ่านมา อีกทั้งยังแสดงบทบาทหลากหลายในภาพยนตร์มีได้รับการกล่าวขวัญถึงอย่าง Half Nelson, Sweet And Lowdown, The Anniversary Party, Garden State หรือ เก็บรัก เติมฝัน วันสิ้นหวัง, 21 Grams หรือ น้ำหนัก / รัก / แค้น / ศรัทธา, และที่จะออกฉายเร็ว ๆ นี้ก็มี ฟานี ดาลีย์ ที่ร่วมแสดงกับทิลดา สวินตั้น และทิโมธี ฮัตตั้น, ไมเคิล เคลย์ตัน ที่นำแสดงโดยจอร์จ คลูนีย์, และ Charlie Wilson's War ของผู้กำกับไมค์ นิโคล